"บิตคอยน์"ร่วงแตะ 34,200 ดอลลาร์ กังวลเฟตขึ้นดอกเบี้ยกระทบสภาพคล่อง
"บิตคอยน์"ร่วงแตะระดับ 34,200.64 ดอลลาร์ นักลงทุนกังวลเฟดขึ้นดอกเบี้ยกระทบสภาพคล่องในตลาดสินทรัพย์เสี่ยง ผู้เชี่ยวชาญเผยอาจดิ่งทดสอบที่ 30,000 ดอลลาร์ 
9 พ.ค. 2565

ราคาบิตคอยน์ร่วงหลุดจากระดับ 35,000 ดอลลาร์ในช่วงเช้านี้ เนื่องจากนักลงทุนกังวลว่า การปรับขึ้นอัตราดอกเบี้ยของธนาคารกลางสหรัฐ (เฟด) จะฉุดสภาพคล่องในตลาดสินทรัพย์เสี่ยง ซึ่งรวมถึงตลาดคริปโทเคอร์เรนซีณ เวลา 06.24 น.ตามเวลาไทย ราคาบิตคอยน์ร่วงลง 3.48% แตะที่ระดับ 34,200.64 ดอลลาร์บิตคอยน์ร่วงลงตามตลาดทิศทางหุ้นสหรัฐ หลังจาก FedWatch Tool ของ CME Group บ่งชี้ว่า ขณะนี้นักลงทุนให้น้ำหนัก 75% ที่เฟดจะปรับขึ้นอัตราดอกเบี้ย 0.75% ในการประชุมวันที่ 14-15 มิ.ย. เพิ่มขึ้นจากระดับ 19% เมื่อเดือนที่แล้วในการประชุมเมื่อวันที่ 4 พ.ค.ที่ผ่านมา คณะกรรมการเฟดมติปรับขึ้นอัตราดอกเบี้ยระยะสั้น 0.50% สู่ระดับ 0.75-1.00% พร้อมกับเปิดเผยแผนการปรับลดขนาดงบดุล (Quantitative Tightening : QT) โดยจะเริ่มดำเนินการตั้งแต่เดือนมิ.ย. ซึ่งเฟดจะลดขนาดงบดุลในวงเงิน 4.75 หมื่นล้านดอลลาร์/เดือน และหลังจากนั้น 3 เดือน เฟดจะเพิ่มการลดขนาดงบดุลเป็น 9.5 หมื่นล้านดอลลาร์/เดือนทั้งนี้ นักลงทุนกังวลว่าการที่เฟดปรับขึ้นอัตราดอกเบี้ยและปรับลดขนาดงบดุลอาจส่งผลกระทบต่อสภาพคล่องในตลาดสินทรัพย์เสี่ยงซึ่งรวมถึงตลาดคริปโทเคอร์เรสซี และอาจทำให้เศรษฐกิจสหรัฐเผชิญภาวะถดถอย หลังจากที่หดตัว 1.4% ในไตรมาส 1/65ผู้เชี่ยวชาญกล่าวว่า บิตคอยน์ได้ร่วงหลุดแนวรับเส้นสำคัญที่ 37,500 ดอลลาร์ ซึ่งเป็นการส่งสัญญาณช่วงขาลง และอาจดิ่งลงทดสอบ 30,000 ดอลลาร์ ซึ่งหากระดับดังกล่าวไม่สามารถรองรับได้ ก็จะทำให้บิตคอยน์ทรุดตัวลงต่อไปสู่ระดับ 25,000 ดอลลาร์